Leila Khaled

context: Entre el desembre de 1969 i el febrer de 1970 realitzà una gira pel Golf Pèrsic i l'Iraq, juntament amb altres companys de l'FPAP com Salah Salah, Rashida Obeida, Salim Issawi i Talaat Yacoub, amb l'objectiu de promocionar la causa i recaptar fons per a l'organització.[62] Alguns comentaristes afirmaren que, durant la fira, l'FPAP rebé una gran donació econòmica de la família reial d'Abu Dhabi.[61] La resposta popular fou molt exitosa i ajudà a consolidar encara més les figures públiques de l'FPAP, com ara Khaled, abans del seu retorn a Amman.[62] No obstant això, aquella primera experiència pública als mitjans de comunicació li provocà un sentiment d'ambivalència que resumí en paraules com «vam aprendre'n que no podem exposar a tothom, és suficient que ho faci una sola persona i ja està».[63]
qas: answers: text: pel Golf Pèrsic i l'Iraq
question: Per on va realitzar una gira?

answers: text: promocionar la causa i recaptar fons per a l'organització
question: Quin objectiu tenia la gira?

answers: text: de la família reial d'Abu Dhabi
question: De qui sembla que van rebre una gran aportació econòmica?

answers: text: molt exitosa
question: Com va ser la resposta popular?

answers: text: les figures públiques de l'FPAP
question: Què va consolidar?

context: A la xerrada de València, criticà que les negociacions dutes a terme per l'Autoritat Nacional Palestina, sense tenir en compte l'alliberament dels presos, la persecució de palestins fins i tot dins dels assentaments, l'apartheid incessant i l'espoli dels béns essencials (terra, aigua, cultius, etc.), només feien que dividir el poble palestí.[13]  També considerà la necessitat de mantenir la forta pressió de la campanya internacional de Boicot, Desinversions i Sancions a l'estat d'Israel, que ja li havia costat unes pèrdues valorades en més de 31 milions de dòlars, així com solidaritzar-se amb les persones represaliades que en prenen part.[13]  Com a cas paradigmàtic, cità les 9 persones de València encausades per haver demanat, a través de les xarxes socials, el boicot a l'actuació del cantant sionista Matisyahu al festival Rototom Sunsplash de 2015.[13] Finalment, denuncià el paper col·laboracionista d'Israel i l'Aràbia Saudí a les guerres de Síria, de Líbia i del Iemen, recordant que Palestina era un altre exemple de guerra sostinguda en el temps, igual de sanguinària però potser fins i tot més cruel, empenyent el poble palestí a la resistència i l'autodefensa contra els invasors.[13]
qas: answers: text: dividir el poble palestí
question: Què va dir que aconseguien les negociacions?

answers: text: l'Autoritat Nacional Palestina
question: Qui portava aquestes negociacions?

answers: text: l'estat d'Israel
question: Contra qui s'havia de mantenir una campanya de boicot?

answers: text: 9
question: Quantes persones de València estaven encausades?

answers: text: a la resistència i l'autodefensa
question: A què s'empenyia el poble palestí?

context: Pel que fa als segrestadors, foren alliberats sense càrrecs després de sis setmanes d'interrogatoris i vagues de fam intermitents.[23] Tant punt estigueren en llibertat, Issawi viatjà a la ciutat síria d'Homs per a visitar breument als seus pares, i Khaled es desplaçà fins al Líban quan s'assabentà que el seu germà Walid havia patit una pallissa per part de gendarmes libanesos després de saber-se la identitat de la segrestadora.[60] En acabat, Khaled viatjà de nou a Amman per a seguir la seva feina al camp de refugiats d'Al-Wehdat.[60]
qas: answers: text: sense càrrecs
question: Com van ser alliberats els segrestadors?

answers: text: sis
question: Quantes setmanes els van interrogar?

answers: text: Homs
question: A quina ciutat va viatjar Issawi?

answers: text: gendarmes libanesos
question: Qui va apallissar al germà de Khaled?

answers: text: per a seguir la seva feina al camp de refugiats
question: Per a què va tornar a Amman?

context: Ja a Al Jahra es trobà un ambient rural molt poc avesat a l'oci que requerien les seves necessitats, arribant a qualificar-la de «ciutat de l'avorriment mortal», així com tampoc a les dinàmiques polítiques a les quals estava acostumada.[30] Aquestes condicions materials de l'entorn, juntament amb un estricte règim de treball en un campus molt restringit, feren que s'hi trobés incòmode.[30] En aquelles instal·lacions docents, si bé egipcis, palestins i sirians foren les comunitats més nombroses, es percebí una sensació d'exclusió per part del govern kuwaitià, malgrat que totes fossin àrabs.[30] No obstant, aquesta pluralitat d'orígens comportà una gran riquesa lingüística, en forma de varietats dialectals de l'àrab, que l'engrescà a valorar-ho com un dels fets més positius de la seva estada al campus.[30] En el centre docent, s'avesà a seguir la campanya d'adoctrinament d'estudiants en el nasserisme, tot i que entre el professorat sorgiren debats entorn de la incapacitat del pensament per a unificar i defensar el Món àrab.[31] Un dels incidents més destacats en aquell temps fou el conflicte despertat amb la direcció del centre davant la prohibició de vestir amb màniga curta, pauta de comportament preceptiva a tot el país, a risc de ser expulsada malgrat la calor sufocant dels estius.[30] La desavinença finalitzà amb la redacció d'una circular recomanant el trasllat de Khaled a un altre centre, motiu que li fou de gran satisfacció.[30]
qas: answers: text: ciutat de l'avorriment mortal
question: Com qualificava la ciutat d'Al Jahra?

answers: text: rural
question: Quin ambient hi havia a Al Jahra?

answers: text: incòmode
question: Com es va trobar en aquesta ciutat?

answers: text: una gran riquesa lingüística
question: Què comportà la pluralitat d'origens?

answers: text: vestir amb màniga curta
question: Què va prohibir la direcció del centre?

context: Khaled no es fia del procés de pau araboisraelià. Segons ella, «No és un procés de pau. És un procés polític en què la relació de forces és per als israelians i no per a nosaltres. Ells tenen totes les cartes per jugar i els palestins no tenen res a dependre, sobretot quan l'OAP no està unida».[26] S'involucrà políticament convertint-se en membre del Consell Nacional Palestí i apareixent regularment al Fòrum Social Mundial.[87][88][89]
qas: answers: text: del procés de pau araboisraelià
question: De què no es fia Khaled?

answers: text: un procés polític
question: Què és segons ella?

answers: text: per als israelians
question: Per a qui és la relació de forces?

answers: text: no està unida
question: Què passava amb l'OAP?

answers: text: Consell Nacional Palestí
question: De quin consell va ser membre?